|  |  |
| --- | --- |
| hunyadi | **Újszentmargitai Hunyadi Mátyás Általános Iskola**  HC 0301 OM 031191  🖂 4065 Újszentmargita, Hunyadi u. 5.  🕿/fax.: 52/214-104  🖳e-mail: hunyadiiskola@gmail.com |

**HÁZIREND**

**2024**

|  |
| --- |
| **Intézmény székhelye, címe:** Újszentmargita  4065 Újszentmargita, Hunyadi u.5. |

**Intézmény OM-azonosítója:** 031191

**Intézmény fenntartója:** Hajdúböszörményi Tankerületi Központ

Tartalom

[I.RÉSZ 5](#_Toc64453553)

[I. A gyermek, tanuló beiratkozásának, távolmaradásának, mulasztásának, késésének igazolására vonatkozó előírások 5](#_Toc64453554)

[II. A térítési díj, tandíj befizetésére, visszafizetésére vonatkozó rendelkezések 7](#_Toc64453555)

[III. A tanuló által előállított termék, dolog, alkotás vagyoni jogára vonatkozó díjazás szabályai 7](#_Toc64453556)

[IV. A szociális ösztöndíj, a szociális támogatás megállapításának és felosztásának elvei 7](#_Toc64453557)

[V. A tanulók véleménynyilvánításának, a tanulók rendszeres tájékoztatásának rendje és formái 8](#_Toc64453558)

[VI. A gyermekek, tanulók jutalmazásának elvei és formái 10](#_Toc64453559)

[VII. A fegyelmező intézkedések formái és alkalmazásának elvei 11](#_Toc64453560)

[VIII. Az elektronikus napló használata esetén a szülő részéről történő hozzáférés módja: 15](#_Toc64453561)

[IX. Az osztályozó vizsga tantárgyankénti, évfolyamonkénti követelménye: 16](#_Toc64453562)

[II.RÉSZ 17](#_Toc64453563)

[I. A tanítási órák, foglalkozások közötti szünetek, valamint a főétkezésre biztosított hosszabb szünet időtartama, a csengetési rend 17](#_Toc64453564)

[II. Az iskolai, tanulói munkarend: 17](#_Toc64453565)

[III. A tanórai és egyéb foglalkozások rendje 20](#_Toc64453566)

[IV. A tanuló tantárgyválasztásával, annak módosításával kapcsolatos eljárási kérdései 21](#_Toc64453567)

[V. Az iskola helyiségei, berendezési tárgyai, eszközei és az iskolához tartozó területek használatának rendje 22](#_Toc64453568)

[VI. Az iskola által szervezett, a pedagógiai program végrehajtásához kapcsolódó, iskolán kívüli rendezvényeken elvárt tanulói magatartás 22](#_Toc64453569)

[Záró rendelkezések 23](#_Toc64453570)

**Bevezetés**

2011. évi CXC. törvény 25. § (2) alapján „Az óvoda házirendje a gyermeki jogok és kötelességek gyakorlásával, a gyermek óvodai életrendjével kapcsolatos rendelkezéseket állapítja meg. Az iskola és a kollégium házirendje állapítja meg az e törvényben, továbbá a jogszabályokban meghatározott tanulói jogok gyakorlásának és - a tanulmányi kötelezettségek teljesítésén kívül - a kötelezettségek végrehajtásának módját, továbbá az iskola, kollégium által elvárt viselkedés szabályait.”

**A házirend célja:**

A házirendbe foglalt előírásokkal biztosítani az iskola törvényes működését, az iskolai nevelés és oktatás zavartalan megvalósítását, valamint a tanulók iskolai közösségi életének megszervezését.

**A házirend személyi és időbeli hatálya:**

1. A házirend hatálya kiterjed az iskolába járó tanulókra, pedagógusokra és alkalmazottakra, valamint az intézmény területén egyéb céllal tartózkodókra.

2. A házirend előírásai azokra az iskolai és iskolán kívüli, tanítási időben, illetve tanítási időn kívül szervezett programokra is vonatkoznak, melyeket a pedagógiai program alapján az iskola szervez.

3. A tanulók minden olyan, az iskolán kívüli rendezvényen is kötelesek betartani a házirend előírásait –szervezőtől függetlenül -, ahol az iskola látja el a tanulók felügyeletét.

4. A házirendet a nevelőtestület a hatálybalépést követően kétévenként felülvizsgálja.

A házirend nyilvánossága:

**A házirend előírásai nyilvánosak, egy-egy példánya megtekinthető:**

* az iskola titkárságán,
* az iskola nevelő szobáiban,
* az igazgatónál
* az osztályfőnököknél,
* az iskolai szülői szervezet vezetőjénél
* az intézményi tanács elnökénél
* a https://margitasuli.sulinet.hu weblapon.

# I.RÉSZ

## I. A gyermek, tanuló beiratkozásának, távolmaradásának, mulasztásának, késésének igazolására vonatkozó előírások

* Az iskolába történő felvételről és átvételről a tankötelezettség és a tanulói jogviszony keletkezésének szabályozása szerint kell eljárni. A tanuló az iskolával tanulói jogviszonyban áll. A tanulói jogviszony felvétel vagy átvétel útján keletkezik.
* Tankötelessé vált gyermek esetében elsődlegesen mindig az iskola körzetébe tartozó tanulókat vesszük fel. A felvételi kötelezettség teljesítése után, további felvételeknél előnyben kell részesíteni a halmozottan hátrányos helyzetű tanulókat. Mindezeken felül fel lehet venni körzeten kívüli, illetve a környező településeken lakó gyermekeket, a fenntartó által meghatározott feltételekkel és engedélyezett létszámban.
* A beíratás után 15 munkanapon belül az iskola igazgatója dönt a felvételről, illetve elutasításról. Erről a szülőket írásban értesítjük. Az elsős tanulók osztályba és csoportba sorolásáról a szülői kérések figyelembevételével, a nevelőtestület véleményének kikérése után az igazgató dönt.
* Felsőbb évfolyamokra történő tanulói felvételnél, a nem körzetbe tartozó tanulók esetében – az egyedi körülmények mérlegelése alapján, az illetékes osztályfőnökök véleményének kikérésével – az igazgató dönt.
* A tanulói jogviszony megszűnéséről a nemzeti köznevelésről szóló törvény 53.§-a szerint jár el az iskola.
* A szülő (gondviselő) a tanév folyamán összesen öt napot igazolhat, amit az E-kréta felületén kell bejegyeznie. A további hiányzásokat orvosi vagy egyéb hivatalos igazolással kell igazolni.
* A hiányzás első napján a szülő értesítse (személyesen, telefonon vagy az E-kréta rendszeren keresztül) az iskolát. A tanuló akkor jöhet iskolába, ha arról érvényes igazolása megjelent a Kréta rendszerben.
* A mulasztás igazolható, ha:
* a tanuló - a szülő írásbeli kérelmére - előzetes engedélyt kapott a távolmaradásra,
* a tanuló beteg volt és azt megfelelően igazolta,
* a tanuló hatósági intézkedés, vagy egyéb alapos ok miatt nem tudott kötelezettségének eleget tenni.
* Szorgalmi időben öt napnál hosszabb időre évente egy alkalommal csak igazgatói engedéllyel távozhatnak a tanulók, a szülő írásos kérelmére. Hivatalos kikérővel az alkalmak száma nem korlátozott.
* Ha két tanítási napon nem tud a gyermek hiányzásának okáról, az iskola hivatalból felszólítást küld a szülőnek, majd feljelentést tesz a hatóságoknál.
* A becsengetés után való érkezés késésnek minősül, melyet a pedagógusok K betűvel, a késés időtartamának feltüntetésével a KRÉTA rendszerben vezetnek. A késések idejét össze kell adni. 45 perc időtartam igazolatlan órának minősül. Az elkéső tanuló nem zárható ki a tanóráról. A bejárók esetén a közlekedési okok miatti késés igazolható.
* Amennyiben a tanuló az iskolában tartózkodik, az órarend szerinti foglalkozásról való önkényes távolmaradás – igazolatlanságán felül is – fegyelmi vétség, mely minden esetben írásbeli büntetést von maga után.
* Az órákról való indokolatlan késés fegyelmi vétség. A rendszeresen késő tanuló szüleit az osztályfőnök írásban értesíti.
* A tanuló által vállalt szakköri foglalkozásokról, tanulószobáról való késésre és hiányzásra is a fentiek érvényesek.
* Nem számít hiányzásnak, ha iskolai ügy, pl. verseny, orvosi vizsgálat stb. miatt marad távol a tanuló.
* Amennyiben a tanulónak egy tanítási évben az igazolt és igazolatlan hiányzása eléri a 250 órát vagy egy adott tárgyból a tanítási órák 30%-át meghaladja és a tanuló nem osztályozható, tanulmányait évismétléssel vagy a nevelőtestület engedélye alapján osztályozó vizsga letételével folytathatja.
* Az első igazolatlan óra után a szülőt, a 10. 30. 50. óra után a hatóságokat (gyermekvédelemi szakszolgálat, jegyző, kormányhivatal) az iskola értesíteni köteles.
* A gyermek/tanuló távolmaradása esetén a mulasztásról szóló igazolás bemutatásának határideje az iskolába való visszatérés napja, de legkésőbb a visszatérést követő három tanítási nap.

## II. A térítési díj, tandíj befizetésére, visszafizetésére vonatkozó rendelkezések

* Az étkezési térítési díjakat előre minden hónapban az élelmezésvezető által kijelölt napokon személyesen kell befizetni.
* az étkezést az igénybevételt megelőző nap reggel 9.00.óráig lehet visszamondani
* Az előre kifizetett, de igénybe nem vett étkezés díja a tanuló részére:
* túlfizetésként a következő hónapban elszámolásra kerül
* az intézményből való távozás esetén a szülő részére postai úton kerül visszatérítésre

## III. A tanuló által előállított termék, dolog, alkotás vagyoni jogára vonatkozó díjazás szabályai

/ Lásd: SZMSZ/

## IV. A szociális ösztöndíj, a szociális támogatás megállapításának és felosztásának elvei

* A tanulók részére biztosított szociális ösztöndíjak, illetve támogatások odaítéléséről- amennyiben erre az iskola jogosult- a gyermekvédelmi felelős és az osztályfőnök véleményének kikérése után az igazgató dönt. Jogorvoslatért az iskola igazgatójához lehet fordulni.
* A *szociális, étkezési támogatások* odaítélésénél előnyt élvez az a tanuló, aki hátrányos helyzetű, akinek egyik vagy mindkét szülője munkanélküli, akit az egyik szülő egyedül nevel, aki rendszeres gyermekvédelmi támogatásban részesül, akinél a család egy főre jutó havi jövedelme nem éri el a mindenkori minimálbér 50 %-át, illetve, aki állami gondozott.
* A tanév végén a tanulók a bizonyítvánnyal együtt, a leendő első osztályosok szülei a májusi szülői értekezleten kézhez kapják a következő tanévben munkájához szükséges taneszközök, felszerelések listáját.

## V. A tanulók véleménynyilvánításának, a tanulók rendszeres tájékoztatásának rendje és formái

* A tanulók kérdéseiket, véleményüket, javaslataikat szóban vagy írásban egyénileg vagy választott képviselőik, tisztségviselők útján közölhetik az iskola igazgatóságával, nevelőivel, a nevelőtestülettel vagy a szülői közösséggel.
* A tanuló a kérelmét benyújthatja az iskola igazgatójának, osztályfőnökének, szaktanárának, a diákönkormányzat vezető tanárának. A diák által felvetettekre a megkereséstől számított 30 napon belül érdemi választ kell kapnia.
* A tanulók joga, hogy személyesen vagy képviselő útján- a jogszabályban meghatározottak szerint- részt vegyenek az érdekeiket érintő döntések meghozatalában. Érdekeit a diákönkormányzat képviseli, e szervezetben minden tanuló választó és választható. Ennek részletes szabályait a diákönkormányzat SZMSZ-e tartalmazza.
* A tanulót és a tanuló szüleit a tanuló fejlődéséről, egyéni haladásáról a nevelők folyamatosan szóban (szülői értekezleten, fogadóórán) és írásban (E-Kréta felület, értékelő lap) tájékoztatják.
* A tanulók tanulmányaikról, személyüket érintő kérdésekről bármikor tájékoztatást kaphatnak az osztályfőnöktől, szaktanároktól.

Tanulók kötelességei:

Minden tanulónak kötelessége a tanítási órák, iskolai foglalkozások eredményességét a társadalmi normáknak megfelelő illő, fegyelmezett magatartásával segíteni, a tanítók, a tanárok útmutatásai szerint megfelelő aktivitással végezni feladataikat.

Minden tanuló kötelessége, hogy az iskola épületének berendezési tárgyait, felszereléseit, eszközeit rendeltetés szerűén használja. Ha a tanuló kárt okoz - a kár értékének megállapítása után -, a szülőknek a közoktatási törvény 77.§-a szerint kártérítést kell fizetniük.

A közoktatásról szóló 1993/VXXIX. törvény 12. §-a: A tanuló kötelessége különösen, hogy

a) részt vegyen a kötelező és a választott foglalkozásokon

b) eleget tegyen – rendszeres munkával és fegyelmezett magatartással, képességeinek megfelelően – tanulmányi kötelezettségének;

c) megtartsa az iskolai tanórai és tanórán kívüli foglalkozásokhoz, tartozó területek használati rendjét, az iskola szabályzatainak előírásait;

d) óvja saját és társai testi épségét, egészségét, elsajátítsa és alkalmazza az egészségét és biztonságát védő ismereteket, továbbá haladéktalanul jelentse a felügyeletét ellátó pedagógusnak vagy más alkalmazottnak, ha saját magát, társait, az iskola, alkalmazottait veszélyeztető állapotot, tevékenységet, illetve balesetet észlelt,

e) megőrizze, illetőleg az előírásoknak megfelelően kezelje a rábízott vagy az oktatás során használt eszközöket, óvja az iskola létesítményeit, felszereléseit;

f) az iskola, tanárai, alkalmazottai, tanulótársai emberi méltóságát és jogait tiszteletben tartsa.

**A tanuló, jogának gyakorlásához szükséges információkat, az alábbi módon szerezheti meg:**

* az osztályfőnöktől /többek között az osztályfőnöki órákon/
* szülőktől / szülői értekezleteket, fogadóórákat követően/
* iskolagyűlésen
* a diákönkormányzaton keresztül
* a diákönkormányzat faliújságján keresztül

**A tanuló az iskola életével kapcsolatos bármely kérdésben véleményt nyilváníthat:**

* osztályfőnöki órán
* az osztályképviselőn keresztül a diáktanácsban
* a diákgyűlésen a diákönkormányzat működési szabályzatában foglaltak szerint
* a tanulók véleményüket a diák önkormányzati képviselő útján is elmondhatják

**A tanuló kérdést intézhet:**

* az iskola igazgatójához a fogadóóráján
* az ISZM-hez, vagy az ISZM vezetőségéhez bármikor, amikor ülésezik. Az ülések időpontjáról az osztályfőnök ad felvilágosítást.

## VI. A gyermekek, tanulók jutalmazásának elvei és formái

**Dicséretben részesül, illetve jutalmat kap az a tanuló, aki képességeihez mérten:**

* tanulmányi munkáját kiemelkedően végzi
* kitartó a szorgalma, vagy példamutató közösségi magatartást tanúsít
* eredményes kulturális tevékenységet folytat
* kimagasló sportteljesítményt ér el
* tartósan jól szervezi és irányítja a közösség életét, vagy kiváló eredménnyel záruló együttes munkát végez
* az iskolát bármilyen rendezvényen eredményesen képviseli

**A kiemelkedő tanulói teljesítmény egyéni dicséretet és jutalmat von maga után.**

* A kiváló eredménnyel végzett együttes munkát és a példamutatóan egységes helytállást tanúsító tanulói közösséget csoportos dicséretben kell részesíteni.

**Az írásos dicséret formái:**

* tanítói, szaktanári, nevelői dicséret
* osztályfőnöki dicséret
* igazgatóhelyettesi dicséret
* igazgatói dicséret
* nevelőtestületi dicséret
* Az egész tanév folyamán kiemelkedő teljesítményű tanulók tantárgyi, szorgalmi és magatartási dicséretét a bizonyítványba is be kell vezetni.
* Az iskolai szinten is kimagasló teljesítményű tanulók igazgatói és nevelőtestületi dicséretét a tanévzáró ünnepély nyilvánossága előtt oklevéllel is elismeri az iskola.
* A dicséretes tanulók könyv-és tárgyjutalomban részesülhetnek.

## VII. A fegyelmező intézkedések formái és alkalmazásának elvei

1. **Fegyelmi intézkedésben részesül a tanuló, ha:**

* Tanulmányi kötelezettségeit folyamatosan nem teljesíti,
* Vagy a házirend előírásait megszegi, fegyelmező intézkedésben lehet részesíteni.

**2. Az iskolai fegyelmező intézkedések formái:**

* Szaktanári figyelmeztetés,
* Osztályfőnöki figyelmeztetés,
* Osztályfőnöki intés,
* Osztályfőnöki megrovás,
* Igazgatói figyelmeztetés,
* Igazgatói intés,
* Igazgatói megrovás.

**3.** Az iskolai büntetések kiszabásánál a fokozatosság elve érvényesül, amelytől indokolt esetben a vétség súlyától függően el lehet térni.

**4.** A tanuló súlyos kötelességszegése esetén a büntetési fokozatok betartásától el kell tekinteni, s a tanulót azonnal legalább az „osztályfőnöki megrovás” büntetésben kell részesíteni. Kötelességszegésnek minősülnek az alábbi esetek:

* Az iskola az enyhébb vétségek terén támogatja a jóvátételt. A diák megbánása jeleként jóvá teheti vétségét a károsult féllel szemben. Ebben az esetben a büntetés mértéke csökken – a tanár vagy az igazgató megítélése alapján.
* **Szaktanári figyelmeztetés, intő, rovó:** órai munka megtagadása, nem megengedett eszközök használata órán, házi feladat hiánya, felszerelés hiánya, órai fegyelmezetlenség, passzivitás,
* **Osztályfőnöki figyelmeztetés, intő, rovó:** a tanuló tanulmányi és magatartásbeli kötelezettségeinek megszegése, és a házirend megsértése,
* **Igazgatói figyelmeztetés, intő, rovó,**
* **Fegyelmi tárgyalás.**
* Tilos az iskolába behozni nagy értékű ékszereket. Ha mégis behozza a tanuló, az esetleges eltűnés esetén az iskola felelősséget nem vállal.
* Tilos olyan nagy értéket képviselő tárgyak behozatala, melyek nem az oktató-nevelő munkát segítik.
* Az iskola semmiféle egyéb nagyértékű eszközzel kapcsolatos káreseményért (elvesztés, eltűnés, rongálódás,stb.) felelősséget nem vállal, illetve ez ügyben vizsgálatot nem folytat.
* Tilos az iskolába hozni elektronikus játékokat, hanghordozókat.
* Amennyiben mégis behozza az iskolába, úgy azt a nevelő elkobozza, tanítási idő után a gyermek törvényes képviselőjének adja vissza.
* Egyéb elektronikai eszközökre (tablet, laptop) is a mobiltelefonokra vonatkozó szabályok érvényesek. aa
* Az iskolába tilos behozni:
* 1. A közbiztonságra különösen veszélyes eszközök:

a)[\*](https://net.jogtar.hu/jogszabaly?docid=a0300175.kor) az olyan szúró- vagy vágóeszköz, amelynek szúróhosszúsága vagy vágóéle a 8 cm-t meghaladja, ( továbbá a dobócsillag, a rugóskés és a szúró-, vágóeszközt vagy testi sérülés okozására alkalmas egyéb tárgyat kilövő készülék (különösen: felajzott íj, számszeríj, francia kés, szigonypuska, parittya, csúzli);

b) a jellegzetesen ütés céljára használható és az ütés erejét, hatását növelő eszköz (különösen: ólmosbot, boxer);

c) a lánccal vagy egyéb hajlékony anyaggal összekapcsolt botok, nehezékek;

d) az olyan eszköz, melyből a szem és a nyálkahártyák, illetve a bőrfelület ingerlésével támadásra képtelen állapotot előidéző anyag permetezhető ki (gázspray);

e) az olyan eszköz, amely az utánzás jellege és méretarányos kivitelezése miatt megtévesztésre alkalmas módon hasonlít a lőfegyverre (lőfegyverutánzat);

f) az olyan eszköz, amely elektromos feszültség útján védekezésre képtelen állapot előidézésére alkalmas (elektromos sokkoló);

g)[\*](https://net.jogtar.hu/jogszabaly?docid=a0300175.kor) az olyan eszköz, amely a zárszerkezetek illegális kinyitására vagy feltörésére szolgál (különösen: álkulcsok, mechanikus vagy elektromos elven működő zárnyitó szerkezetek).

* 2. Azon tárgyak, amelynek birtoklása szabálysértés vagy bűncselekmény elkövetésének gyanúját alapozza meg:

Birtoklása bűncselekmény:

kábítószer

új pszichoaktív anyag (csekély mennyiséget meghaladó mennyiség);

robbanóanyag, robbanószer, vagy ezek felhasználására szolgáló készülék

lőfegyver, lőszer

Birtoklása szabálysértés:

polgári felhasználású robbanóanyag és pirotechnikai

új pszichoaktív anyag (csekély mennyiség esetén)

* 3. Tizennyolcadik életévét be nem töltött személy részére nem értékesíthető termékek:

a) alkoholtartalmú ital [a kizárólag orvosi rendelvényre kiadható gyógyszer kivételével],

b) szexuális termék

c) dohánytermék, valamint vízipipa:

 dohánytermék,

 cigarettahüvely és cigarettapapír,

 dohánylevél töltő,

 elektronikus cigaretta,

 utántöltő flakon, patron, nikotinmentes utántöltő flakon, nikotinmentes patron,

 dohányzást imitáló elektronikus eszköz,

 dohányzást helyettesítő nikotintartalmú termék,

az új dohánytermék-kategóriák kiegészítő termékeinek, valamint

 a dohányzási célú gyógynövénytermék.”

**Különösen súlyos fegyelmi vétségnek minősül:**

* Tiltott szerek (alkohol, kábítószer, tudatmódosító szerek) iskolába való behozatala, használata.
* A fizikai és verbális erőszak valamennyi megnyilvánulása.
* Az iskola berendezéseinek és épületének szándékos rongálása.
* Más vétségek rendszeres és hosszabb időn keresztül történő ismétlődése.
* Személyiségi jogok súlyos megsértése.
* Egymás emberi méltóságának súlyos megsértése.

**6.** A tanuló súlyos kötelességszegése esetén a tanulóval szemben a magasabb jogszabályokban előírtak szerint fegyelmi eljárás is indítható. A fegyelmi eljárás megindításáról az iskola igazgatója vagy a nevelőtestület dönt. A fegyelmi eljárás szabályait az iskolai **SZMSZ** tartalmazza.

**7.** **A büntetőjogi és fegyelmi eljárás hatálya alá nem tartozó, pedagógus vagy a köznevelési intézmény egyéb alkalmazottja ellen irányuló, a köznevelési intézménnyel jogviszonyban álló tanuló részéről elkövetett közösségellenes vagy azzal fenyegető cselekmények megelőzésének, kivizsgálásának, elbírálásának elveit és az alkalmazandó intézkedések**

A tanuló az iskola pedagógusa vagy más alkalmazottja ellen irányuló közösségellenes cselekményt követ el vagy azzal fenyegetődzik, ha az iskolai, közösségi együttélés szabályaival alapvetően ellentétes magatartást tanúsít, amely sérti az iskola helyi normáit és a nevelési-oktatási folyamatban résztvevő tanulók és pedagógusok alapvető érdekeit. Ha a tanuló által elkövetett közösségellenes magatartás vagy az azzal történő fenyegetés büntetőjogi felelősség hatálya alá tartozik, a szükséges hatósági bejelentést haladéktalanul be kell nyújtani. Ha a közösségellenes magatartás fegyelmi eljárás hatálya alá tartozik, a fegyelmi eljárást a tudomásszerzéstől számított nyolc napon belül meg kell indítani. Ha a közösségellenes magatartás vagy az azzal történő fenyegetés nem minősül szabálysértésnek vagy bűncselekménynek, akkor az intézmény igazgatója a cselekményről szóló tudomásszerzéstől számított öt napon belül vizsgálatot kezdeményez a közösségellenes magatartást vagy az azzal történő fenyegetést vélhetően megvalósító tanuló ellen, amelybe bevonja a tanuló szüleit. A vizsgálat lefolytatására az intézmény igazgatója háromfős bizottságot hoz létre, amelyet maga vezet. A vizsgálat alapján a bizottságnak meg kell ítélnie, hogy cselekedetével a tanuló megvalósította-e a közösségellenes magatartást vagy az azzal történő fenyegetést. A vizsgálatban a bizottságnak meg kell állapítania, hogy az elkövetett cselekmény büntetőjogi vagy fegyelmi eljárás hatálya alá tartozik-e vagy sem. Az elbíráláskor figyelembe kell venni, hogy a cselekmény milyen mértékben veszélyezteti az iskolaközösség vagy osztályközösség működését, az iskolai nevelő-oktató munka nyugodt folytatásának feltételeit, milyen tanulói, pedagógusi, munkavállalói körre jelent fenyegetést, milyen mértékben áll szemben a szokásos társadalmi, iskolai kommunikációs eljárásokkal, valamint a helyi szokásrenddel. A vizsgálatnak és az alkalmazandó intézkedéseknek a további hasonló cselekedetek megelőzését, valamint a közösségellenes magatartást megvalósító tanuló elszigetelését, az iskolai közvélemény elítélő motivációját kell szolgálniuk.

**8.** A fegyelmező intézkedést írásba kell foglalni, és azt a szülő tudomására kell hozni.

**9.** A tanuló gondatlan, vagy szándékos károkozása esetén a tanuló szülője a magasabb jogszabályokban előírt módon és mértékben kártérítésre kötelezhető. A kártérítés pontos mértékét a körülmények figyelembevételével az iskola igazgatója határozza meg.

Tanulói diákkörök

A tanulók diákkör létrehozását kezdeményezhetik, diákkörhöz csatlakozhatnak, ha annak céljai, működése nem ellentétes az iskola pedagógiai programjában megfogalmazott alapelvekkel, és ha a diákkör valamennyi tagja a diákköri ülésein az iskolai szabályzatok előírásait megtartja.

* + A diákkör létrehozásáról az iskolánk igazgatóját tájékoztatni kell.
  + Az iskola a diákkör munkáját helyiség biztosításával segíti, a teremigényt legalább két nappal a diákkör ülése előtt a délutáni terembeosztásért felelős igazgatóhelyettessel kell egyeztetni.

## VIII. Az elektronikus napló használata esetén a szülő részéről történő hozzáférés módja:

Iskolánk áttért az elektronikus napló használatára. Az elektronikus naplót a tanulók és szüleik is elérhetik a megfelelő felhasználónév és jelszó megadásával, a kiosztott jogosultságok mellett. Az elektronikus napló felületén tájékozódhatnak a tanulmányi eredményekről, hiányzásokról, felszerelés, házi feladat hiányokról, szaktanári, osztályfőnöki dicséretekről, megrovásokról. Üzenetet küldhetnek és fogadhatnak az iskola vezetésével, pedagógusokkal. Az elektronikus napló internet kapcsolattal rendelkező alapvető számítástechnikai eszközökkel és/vagy mobil eszközökkel (tablet, okostelefon) is elérhető, internetes böngészőprogram futtatásával, platform és operációs rendszertől függetlenül.

## IX. Az osztályozó vizsga tantárgyankénti, évfolyamonkénti követelménye:

* Osztályozó vizsgát a tanuló januárban és júniusban tehet.
* Javítóvizsgát augusztus 15 és 31-e között tehet a tanuló.

**Egységes eljárásrend alkalmazása a javító-és osztályozó vizsgák lebonyolítása során:**

* Valamennyi évfolyamon az adott tantárgyak (a készségtárgyak és az idegen nyelv kivételével)
* Tantárgyakként feladatlapok segítségével vagy szóbeli felelettel mérjük a tanulók tudását.
* Egy vizsganapon egy vizsgázó három írásbeli vizsgát tehet le.
* A vizsgáztatást az igazgató által kijelölt vizsgabizottság végzi.
* A vizsgáról jegyzőkönyvet kell készíteni.

**Az értékelés rendje:**

A tantárgyak elfogadott %-os rendje szerint

**A vizsgatárgyak részei és követelményei:** */* Lásd: Pedagógiai Program melléklete */*

* Más iskolából hozzánk került tanuló esetében -, ha nem angol nyelvet tanult – fél év felkészülési időt adunk a számára. Eközben felzárkóztató foglalkozás keretében segítjük, hogy elsajátítsa azokat az ismereteket, amelyek szükségesek a továbbhaladásához. Ezen idő alatt nem osztályozzuk.

**X. A tankönyvellátás iskolán belüli szabályai**

A Kormány 1265/2017. (V.29.) határozata értelmében az eddig felmenő rendszerben történő ingyenes tankönyvellátást a 2017/2018-as tanévtől egy ütemben vezeti be az 5-8. évfolyamokra, valamint kiterjeszti a középiskola 9. évfolyamára is. Ezen kormányhatározat szerint intézményünk minden tanulója ingyenesen kapja a tankönyvet.

# II.RÉSZ

## I. A tanítási órák, foglalkozások közötti szünetek, valamint a főétkezésre biztosított hosszabb szünet időtartama, a csengetési rend

**1.** **A tanítási órák kezdetét és végét csengőszó jelzi az alábbiak szerint:**

* 1. óra 8.00-8.45. 10 perces szünet
* 2. óra 8.55-9.40. 20 perces szünet
* 3. óra 10.00-10.45. 10 perces szünet
* 4. óra 10.55-11.40. 10 perces szünet
* 5. óra 11.55-12.35. 10 perces szünet
* 6. óra 12.45-13.30

A tanulók a második 20 perces óraközi szünetben a tantermekben fogyasztják el a tízórait, miután az erre felelősként kijelölt tanuló a portáról a tanterembe viszi és kiosztja

**2**. **Az iskolai szervezett étkezés rendje**

* 12.00 -12.30: 1-2.osztály
* 12.30 -13.00: 3-4.osztály
* 13.00 -13.30: Felső tagozat I. csoport / I.: csoportba tartoznak azok a tanulók, akiknek azon a napon délelőtt 5 tanítási órájuk van./
* 13.30-14.00: Felső tagozat II. csoport/ II. csoportba tartoznak azok a tanulók, akiknek azon a napon délelőtt 6 tanítási órájuk van.
* Az ebédlőben csak akkor tartózkodhat a tanuló, ha étkezik, nevelői felügyelettel
* Az étterem rendszabályait minden ott tartózkodó személynek be kell tartani.

## II. Az iskolai, tanulói munkarend:

* Az iskola, tanítási napokon 7.45 órától 17.00 óráig van nyitva.
* A tanítás előtti gyülekezés helye az iskola bejárata, rossz idő esetén az aula, ahol igénybe vehető 7.30-től a reggeli ügyelet.
* Az osztálytermekbe 7.45-től lehet bemenni kivéve-ha indokolt esetben az illetékes tanító, tanár- másképp nem rendelkezett.
* A tanulóknak az iskolába az első tanítási óra előtt legalább 15 perccel kell megérkeznie, hogy legyen idejük a tanítási órára felkészülni.
* A tanulónak az iskola területét tanítási idő alatt, csak a portán felmutatott igazgatói vagy osztályfőnöki engedéllyel lehet elhagyni.
* A szaktantermekbe, a tornaterembe csak a tanár engedélyével lehet belépni.
* A tanároknak a tanórai vagy tanórán kívüli foglalkozások kezdete előtt 15 perccel kell megérkezniük.
* A *témazárók* időpontját a tantárgyat oktató tanár egy héttel előbb közli a tanulókkal
* Az írásbeli dolgozatokat kijavítva egy héten, rendkívüli esetben két héten belül meg kell kapnia a tanulónak.
* A tanulók az iskola épületét az utolsó foglalkozás befejezése előtt csak nevelői engedéllyel hagyhatják el.
* A szülők a gyermekeiket csak az iskola kapujáig kísérhetik el, és a tanítást követően is ott várhatják meg őket.
* A tanulóknak-a bérbe vevőknek - ügyelniük kell az osztálytermek, a tornaterem és a tornatermi öltözők kialakított rendjére, tisztaságára.
* Az óraközi szünetekben az alsó tagozaton a nevelő, felső tagozaton a hetes kinyitja az ablakokat szellőztetés céljából, majd távozik a teremből.
* Az iskola épületében 16 óra után a tanuló akkor tartózkodhat benn, ha
* szülői kérésre felügyeletet biztosít részére az iskola
* az iskola által szervezett foglalkozásokon, programokon vesz részt
* A délutáni foglalkozások 16 óráig tartanak.
* Az osztályfőnök minden héten két tanulót bíz meg a hetesi feladatok ellátásával, A megbízott tanulók nevét bejegyzi a Kréta naplóba.
* Az iskolai munkához nem szükséges, saját felelősségre behozott tárgyakat, eszközöket az iskolában nem lehet használni.
* Használatában korlátozott tárgynak minősül a tanítási nap folyamán az általános iskola 1–8. évfolyamán a foglalkozások, tanórák ideje alatt – ideértve az intézményben töltött időt is – a telekommunikációs eszközök – különösen a mobiltelefonok –, a kép- vagy hangrögzítésre alkalmas eszközök és az internetelérésre alkalmas okoseszközök.
* Használatában korlátozott tárgyak átvételének és visszaadásának szabályai:

A használatában korlátozott tárgy nevelési-oktatási intézménybe bevihető, azzal, hogy a tanuló a használatában korlátozott tárgyat a tanítási nap kezdetén, a tanítási órák megkezdése előtt leadja a tanteremben elhelyezett zárható szekrénybe, majd az utolsó tanítási óra után visszakapja.

Az eszközöket begyűjti az első órát tartó és visszaadja az utolsó órát tartó pedagógus.

Használatában korlátozott tárgyat engedély nélkül tart birtokában, akkor a szabályok betartását a pedagógus jogosult ellenőrizni, azzal, hogy elsősorban felszólítja a tanulót a tárgy átadására, amennyiben felszólítás ellenére a tárgyat nem adja át, felszólítja a tanulót annak igazolására, hogy a használatában korlátozott tárgy nincs a birtokában. A használatában korlátozott tárgyat engedély nélkül birtokában tartja a tanítás időtartama alatt, azt a tanulótól a pedagógus átveszi.

* Az iskola a szülőkkel írásban, az E-kréta felületen, keresztül tart kapcsolatot, ezért ezeknek az elérhetősége a szülőknél, illetve a tanulóknál kell lenni. A beírt bejegyzéseket a szülőknek és tanároknak haladéktalanul be kell mutatnia.
* Az iskola, tanulóval kapcsolatos döntései, határozatai ellen, a szülők törvényességi vagy felül bírálati kérelemmel élhetnek. A kérést mindig írásban az iskola igazgatójához kell benyújtani.

**Az osztályfőnök minden héten két-két tanulót bíz meg a hetesi feladatokkal. A megbízott tanulók nevét bejegyzi az osztálynaplóba.**

A hetes feladata:

• Ügyelni a Házirend osztályteremben történő betartására,

• letörölni a táblát, gondoskodni krétáról, a tantermet kiszellőztetni, figyelmeztetni és - ismétlődés esetén - jelenteni az ügyeletes tanárnak a tanítás előtt és szünetben történő rendbontást, károkozást,

• az óra elején jelenteni a tanároknak a hiányzókat,

• jelenteni az igazgatói irodában, ha 5 perccel a becsöngetés után sem érkezett tanár a tanórára,

• ellátni az osztályfőnök által kijelölt feladatokat, folyamatosan tájékoztatni a hét eseményeiről,

• gondoskodni - az utolsó órát tartó pedagógussal együtt - a tanterem tisztaságáról és rendjéről (szemét összeszedése, székek felhelyezése a padra, tábla tisztítása, ablakok zárása, lámpák leoltása, tanterem zárása).

## III. A tanórai és egyéb foglalkozások rendje

**Az intézményben a tanulók számára az alábbi – az iskola által szervezett – tanórán kívüli rendszeres foglalkozások működnek:**

* egész napos iskola
* egyéb tanórán kívüli foglalkozások:
* szakkörök
* sportfoglalkozások
* a képességek differenciált fejlesztését szolgáló foglalkozások

**A tanórán kívüli foglalkozásokra vonatkozó általános szabályok:**

* A tanórán kívüli foglalkozások megszervezését minden tanév elején az iskola tantárgyfelosztásában rögzíteni kell.. A foglalkozások előre meghatározott tematika alapján történnek, erről valamint a látogatottságról naplót kell vezetni.
* A tanórán kívüli foglalkozások vezetőit az igazgató bízza meg, akik munkájukat munkaköri leírásuk alapján végzik.
* Iskolai ünnepségek, rendezvények: Az ünnepélyeken a kötelező viselet: sötét nadrág, vagy szoknya; fehér ing, vagy blúz.
* Testnevelés órákon kötelező az iskola által javasolt tornafelszerelésben részt venni. A felszerelés hiánya a testnevelés óra alól NEM mentesít.
* Az iskola a tanulók számára a mindennapos testedzést a tanórai foglalkozások mellett tömegsport foglalkozásokkal biztosítja.
* Az iskolán kívüli programokon a csoportot csak a felügyelő nevelő/pedagógus engedélyével lehet elhagyni.
* Az iskola által szervezett szakköri foglalkozásokon tanulóink térítésmentesen vehetnek részt.

**A délutáni foglalkozások rendje:**

* Jelentkezéshez a szülőknek iskolai formanyomtatványt kell kitölteni és leadni az előzetes felmérés során május 15-ig.
* A névsor véglegesítésére szeptember első hetében kerül sor.
* Rendkívüli esetben a szülők év közben is kérhetik a felvételt.
* A foglalkozásokról szülői kérésre a tárgy hónapot követő hónap elsejétől lehet kiiratkozni.
* A délutáni foglalkozások rendjét köteles minden tanuló betartani.
* A tanuló írásbeli figyelmeztetésben részesül, ha megszegi a délutáni foglalkozások rendjét.
* Három írásbeli figyelmeztetés után az igazgató dönt arról, hogy továbbra is maradhat-e a délutáni foglalkozásokon a tanuló.

**Védő, óvó intézkedések** */* Lásd: SZMSZ /

## IV. A tanuló tantárgyválasztásával, annak módosításával kapcsolatos eljárási kérdései

* A helyi tanterv által meghatározott kötelező tanítási órákon és délutáni foglalkozásokon az adott évfolyam valamennyi tanulója köteles részt venni. A tanórán kívüli délutáni foglalkozásokról való távollétet egyéni ,szülői kérésre az igazgató engedélyezheti.
* A szakkörökbe való jelentkezéshez szülői hozzájárulás szükséges, melyet a szülő jelentkezési formanyomtatványon tehet meg, s amelyet az ellenőrzőbe, tájékoztató füzetbe is bejegyez.
* A tanórán kívüli foglalkozásokra történő jelentkezés önkéntes, de utána a tanuló köteles egy tanítási év időtartamának idejére a foglalkozásokon részt venni.
* A felzárkóztató foglalkozásokon a szaktanár által kijelölt tanuló köteles részt venni.
* Az igazgató, az osztályfőnök javaslatára azt a tanulót, akinek az iskolán kívüli tevékenysége/ pl.más szervezet által szervezett sportfoglalkozások / meghaladja a teherbíró képességét, káros a fejlődésére, szorgalmára, magatartására, meghatározott időre eltilthatja tevékenysége folytatásától. Az eltiltásról a szülőt értesíteni kell

## V. Az iskola helyiségei, berendezési tárgyai, eszközei és az iskolához tartozó területek használatának rendje

* Minden tanuló kötelessége, hogy az iskola épületének berendezési tárgyait, felszereléseit, eszközeit rendeltetésszerűen használja.
* Ha a tanuló kárt okoz- a kár értékének megállapítása után-, a szülőknek kártérítést kell fizetni.
* A tanuló köteles ügyelni az iskola épületének és a tantermeknek a tisztaságára.
* A hulladékot a hulladékgyűjtőbe kell tenni, eldobni tilos.
* A tanulóknak kötelességük a padjukban, a polcokon, a szekrényekben önállóan rendet tartani a tanító, az osztályfőnök útmutatásai szerint.
* Az iskolában plakátokat és hirdetményeket kifüggeszteni kizárólag az erre kijelölt helyre lehet A kifüggesztéshez az igazgató vagy igazgató-helyettes által aláírt és lepecsételt engedély szükséges.
* Ha a tanulók elhagyják, az osztálytermet azt kulccsal kell zárni.
* A testnevelés óra, a délutáni sportfoglalkozások előtt az öltözőben lehet átöltözni, melyet az öltözés befejezésével, kulccsal kell zárni. A kulcsot át kell adni a testnevelő tanárnak. Értéket / pénzt, órát, ékszert stb./ az öltözőben nem szabad hagyni. Azokat megőrzésre át kell adni az órát tartó tanárnak. Egyébként felelősséget nem vállalunk érte.

## VI. Az iskola által szervezett, a pedagógiai program végrehajtásához kapcsolódó, iskolán kívüli rendezvényeken elvárt tanulói magatartás

* Az iskola területén, valamint az iskola által szervezett iskolán kívüli programokon alkoholt, drogot, energia italt és egyéb egészségkárosító szert fogyasztani és cigarettázni tilos.
* Minden tanulónak kötelessége a tanítási órák, iskolai foglalkozások eredményességét a társadalmi normáknak megfelelő, illő, fegyelmezett magatartásával segíteni, a tanítók, tanárok útmutatásai szerint megfelelő aktivitással végezni feladataikat.
* A tanuló az iskolai ünnepélyeken - nemzeti ünnepélyeken: március15. október 6. október 23. tanévnyitó, tanévzáró rendezvényeken-az intézmény hagyományos rendezvényein-is, a tanítók, az osztályfőnökök útmutatásai szerint kötelesek viselkedni, magatartásukkal segíteni a rendezvény sikerét, eredményességét, a tanítók az osztályfőnökök kérése szerint részt venni a rendezvények előkészítésében, lezárásában, a szaktanárok kérésének megfelelően az ünnepi műsorban.
* Ünnepélyeken ünnepi ruhában /fehér ing, blúz, sötét nadrág, szoknya/ kell részt venni.
* A tanulók ruházata, külső megjelenése legyen iskolába illő, tiszta, ápolt és gondozott.
* Tűzveszélyes, tüzet okozó anyagot / gyufát, petárdát, öngyújtót stb. /az iskola által szervezett iskolán kívüli programokra hozni tilos.
* Sérülést okozó, veszélyes tárgyakat az iskola által szervezett iskolán kívüli programokra hozni tilos.

# Záró rendelkezések

A házirend az elfogadást követően 2024. október 15-én lép hatályba és visszavonásig érvényes.

Az elfogadott vagy módosított házirendet nyilvánosságra kell hozni. A házirend elfogadását, módosítását követően egy-egy példányát a főbejáratnál ki kell függeszteni; az újonnan érkező diákoknak, illetve szüleiknek beiratkozáskor kézbe kell adni és az iskola honlapján közzé kell tenni úgy, hogy azt bárki megtekinthesse. A házirend módosítására bármely tanuló a diákönkormányzatnál, bármely pedagógus, szülő és dolgozó az igazgatónál tehet javaslatot. A házirend felülvizsgálata a tanév során folyamatos. Módosítására a naptári év utolsó nevelőtestületi értekezletén kerülhet sor.

Újszentmargita, 2024. október 07.

\_\_\_\_\_\_\_\_\_\_\_\_\_\_\_\_\_\_\_\_\_\_

Igazgató

**LEGITIMÁCIÓS ZÁRADÉK**

**A házirend elfogadása és jóváhagyása**

* 1. Az Újszentmargitai Hunyadi Mátyás Általános Iskola Házirendjét az iskolai Diákönkormányzat véleményezte és elfogadásra javasolta.

Kelt: Újszentmargita, 2024. október 07.

\_\_\_\_\_\_\_\_\_\_\_\_\_\_\_\_\_\_\_\_\_\_

DÖK elnök

* 1. Az Újszentmargitai Hunyadi Mátyás Általános Iskola Házirendjét az Iskolai Szülői Munkaközösség véleményezte és elfogadásra javasolta.

Kelt: Újszentmargita, 2024. október 07.

\_\_\_\_\_\_\_\_\_\_\_\_\_\_\_\_\_\_\_\_\_\_

ISZM elnöke

* 1. Az Újszentmargitai Hunyadi Mátyás Általános Iskola Házirendjét a nevelőtestület megtárgyalta és elfogadta.

Kelt: Újszentmargita, 2024. október 07.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nevelőtestület képviseletében

* 1. Az Újszentmargitai Hunyadi Mátyás Általános Iskola Házirendjét az Intézményi Tanács megtárgyalta és elfogadta.

Kelt: Újszentmargita, 2024. október 07.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Intézményi Tanács elnök